“Davlat tilida ishi yuritish” tanlov fani

	Tanlov fan nomi
	Davlat tilida ish yuritish

	Ta’lim yo‘nalishi / Mutaxassislik
	O‘zga tilli guruhlarda o‘zbek tili
 (bakalavr)

	Kurs va semestri
	4-kurs 8-semestr

	Kredit
	4

	Umumiy soat
	120

	        Auditoriya soati
	60

	        Mustaqil ta’lim soati
	60

	Mas’ul kafedra:
	O‘zbek tili va uni o‘qitish metodikasi kafedrasi

	Fanni o‘qitishning maqsadi:
	“Davlat tilida ish yuritish” fanining maqsadi talabalarni davlat tilida ish yuritish asoslari, rasmiy hujjatlar va ularni yozish, ish qog‘ozlarini tayyorlash, nutqning uslubiy shakllari, hujjat turlari, ularning tarkibi bo‘yicha nazariy bilimlar va amaliy ko‘nikmalar hosil qilishdan iborat.

	Fanni o‘qitishdan kutilayotgan natija:
	O‘quv fanini o‘zlashtirish natijasida talaba:
· davlat tili va uning jamiyatda tutgan o‘rni haqida bilishi va ulardan foydalana olishi;
· ish hujjatlari va ularga qo‘yiladigan asosiy talablar, hujjat turlari va ish yuritish asoslari,  ish yuritish tili va uslubi, xizmat yozishmalari bilan ishlash texnologiyalari, hujjatchilik tarixi, xususan, Sharq hujjatchiligi;  hujjat turlari va ish yuritish asoslari, hujjat tili va uslublari haqida  tasavvurga ega bo‘lishi;
· hujjatlar oqimi turlari, olinma hujjatlar, jo‘natma hujjatlar, ichki hujjatlar, jo‘natiladigan va ichki hujjatlarni tuzish hamda rasmiylashtirish, hujjatlarni ro‘yxatga olish, hujjatlar ijrosini nazorat qilish kabi ma’lumotlarni bilishi va ulardan foydalana olishi;
· o‘zbek tilida rasmiy hujjatlarni to‘g‘ri yoza olish, o‘z faoliyatida ijodiy rivojlantira bilish  va mavjud muammolar bo‘yicha yechimlar qabul qila olishni biladi.




